गिरीदर्शन वॉच टावर से देखी प्राकृतिक सौंदर्यता
बच्चों ने रानी दुर्गावती अभ्यारण का भ्रमण किया
भास्कर संवाददाता | बनवार
जिले के वीरांगना दुर्गावती अभ्यारण सिगौरगढ़ का गिरी दर्शन वॉच टावर अपने ईद-गिर्द प्राकृतिक सौंद्रर्य से परिपूर्ण है। यहां हरियाली से ओतप्रोत घनी बादियों में स्वछंद विचरण करते वन्य जीव लोगों के आकर्षण का प्रमुख केंद्र बना हुआ है। रविवार को अनूभूति कार्यक्रम के तहत स्कूली छात्र-छात्राओं काे गिरी दर्शन का भ्रमण वन्य प्राणी सप्ताह के अंतर्गत करवाया गया। जिसमें जिले के विभिन्न स्कूलों के बच्चों ने भाग लिया। इस दौरान विभिन्न प्रतियोगिताएं जैसे निबंध, चित्रकला भी हुए। जिसमें प्रतिभागी विजेता स्कूली बच्चों को सम्मान समारोह में पुरस्कार वितरित किए गए। फारेस्ट एसडीओ एमएस उईके ने बताया कि स्कूली बच्चों को शासन के ईको पर्यटन विभाग की ओर से अनुभूति कार्यक्रम के तहत वन भ्रमण कराया जा रहा है। जिसके तहत वीरांगना दुर्गावती अभ्यारण सिंगौरगढ की सैर कराई गई। जिसमें दमोह, जबेरा, सिंग्रामपुर, तेजगढ़ के 55 बालिका बालिकाओं ने भाग लिया। कार्यक्रम में डाॅ. आलोक सोनवलकर योगदान रहा। वन विभाग द्वारा आयोजित वन भ्रमण के कार्यक्रम में स्कूली बच्चों ने खूब आनंद उठाया। दिन भर चले कार्यक्रम में वन विभाग द्वारा स्कूली बच्चों सहित उपस्थित लोगों भोजन, नाश्ता की व्यवस्था की गई।
mag_Deva hin_Deva kas_Deva hin_Deva